Norgga Sámiid Riikkasearvi

Norgga Sámiid Riikkasearvi (, ), vai bellodaga oanádus NSR, lea dál stuorimus sámi organisašuvdna Norgga Sámis, ja dasa gullet 25 báikkálaš searvvi. NSR doaimmaha aktiivalaččat kultuvra-, servvodat ja diehtojuohkima báikkálaš serviid bokte. 
NSR álggahuvvui 1968:s ja lea leamaš čielga sámi jietna sámi servvodat huksemis ja kulturdoaimmaid guhka ovdal Sámedikki ásaheamis. NSR:a mihttu lea čohkket sámi álbmoga iešguđetge berošdeaddjiid gaskkas. NSR ii gula makkárge bellodahkii iige oskkoldahkii. 
NSR lea jođihan sámedikki ásaheami rájes 1989:as, ja sis lea leamaš Sámedikki presideantta dan rájes gitta 2007 go Egil Olli (Bb) šattai presideantan. Sii leat leamaš Guovdageaidnulaš Ole Henrik Magga (1989-1997), Divttasvuotnalaš Sven-Roald Nystø (1997-2005) ja Guovdageaidnulaš Aili Keskitalo (2005-2007).
Norgga Sámiid Riikkasearvi ceggii listtu buot 7 válgabiriin Sámediggeválgii 2009. Norgga Sámiid Riikkasearvvis leat 13 áirasa Sámedikkis Sámedikki áigodaga 2009-2013.

 Jođiheaddjit 
 Jagiid Jođiheaddji 1969–1971 Johan Mathis Klemetsen 1971–1974 Regnor Solbakk 1974–1976 Odd Mathis Hætta 1976–1979 Peder Andersen 1979–1980 Odd Ivar Solbakk 1980–1985 Ole Henrik Magga 1985–1991 Ragnhild Lydia Nystad 1991–1995 Nils Thomas Utsi 1995–1997 Sven-Roald Nystø 1997–1998 Geir Tommy Pedersen (vd.) 1998–2001 Janoš Trosten 2001–2003 Klemet Erland Hætta 2003–2005 Aili Keskitalo 2005–2006 Martin Urheim (vd.) 2006–2008 Silje Karine Muotka 2008–2013 Aili Keskitalo 2013–2014 Gunn-Britt Retter (vd.) 2014–2018 Beaska Niillas 2018–2021 Runar Myrnes Balto 2021–2022 Vidar Andersen (vd.) 2022– Beatrice Fløystad

Nuoraidlávdegoddi

 Olggobeal Liŋkkat 
 Norgga Sámiid Riikkasearvvi neahttasiidu

Kategoriija:Sámesearvvit
Kategoriija:Sámepolitihkka
Kategoriija:Norgga politihkka
Kategoriija:Norgga bellodagat